เคยลองทานร้านนี้ สาขา Nim City และ Star Avenue ซึ่งโดยรวมแล้วชอบมาก ทั้ง 2 สาขาจะเน้นการจัดร้านโทนขาวๆ แล้วแซมด้วยต้นไม้เขียวๆ แต่ร้านนี้ ซึ่งเป็นร้านต้นตำรับ บรรยากาศจะต่างไปหน่อย เพราะเป็นสีน้ำตาลทึมๆ ทำให้ดูไม่สบายตาเท่า และตั้งโต๊ะค่อนข้างชิดกัน ทำให้นั่งแล้วรู้สึกอึดอัดนิดหน่อยค่ะ

ปกติแล้วเมนูประจำของเราคือ Strawberry Cheesecake Bingsu ซึ่งเราว่าอร่อยและราคาไม่แพง ถ้าเทียบกับบิงซูร้านอื่น แต่วันนี้เกิดอยากลองเมนูใหม่ เลยสั่ง Choco Lava Bingsu แทน ซึ่งต้องบอกว่าค่อนข้างผิดหวัง เนื่องจากชอกโกแลตไม่เข้มข้นอย่างที่คิด ทำให้รสชาติโดยรวมออกไปทางจืดชืด ขาดสีสันไปสักหน่อยค่ะ ถึงแม้ว่าเกล็ดน้ำแข็งจะยังปั่นได้ละเอียด นุ่ม เหมือนเดิมก็ตาม ยังไงขอกลับไปซบอก Strawberry Cheesecake Bingsu เหมือนเดิมนะคะ